_:nffa0ec70abec4348845b8bc55fc480bexb0
<http://schema.org/articleBody>
"‘चक दे इंडिया’ (Chak De India), ‘फैशन’ (Fashion), ‘रब ने बना दी जोड़ी’, ‘कुर्बान’, ‘बैंड बाजा बारात’ जैसी फिल्मों में संगीत देने वाले सलीम मर्चेंट (Salim Merchant) बॉलीवुड के प्लेबैक सिंगर भी हैं. सलीम 3 मार्च को 47 साल के हो जाएंगे. इतनी कम उम्र में तमाम फिल्मों को अपने शानदार संगीत से सफल बनाने वाले सलीम को बचपन से ही संगीत में काफी इंटरेस्ट था. सलीम ने फिल्मी करियर की शुरुआत अपने संगीतकार भाई सुलेमान के साथ किया था. पियानों बजाने के शौकीन सलीम की वाइफ जेनी मर्चेंट भी जैज म्यूजिक की जानी मानी हस्ती हैं. सलीम यूं तो लाइम लाइट से दूर रहते हैं लेकिन एक बार कुछ ऐसा हुआ कि खूब सुर्खियों में रहें.\nसलीम मर्चेंट पर पाकिस्तानी सिंगर ने लगाया था आरोप\nबेहद शांत स्वभाव के सलीम मर्चेंट तब भड़क उठे थे जब एक पाकिस्तानी सिंगर फरहान सईद ने उनके ऊपर चोरी करने का आरोप लगाया था. पहले तो सलीम ने उसे प्यार से समझाने की कोशिश की लेकिन जब वह नहीं माना तो सलीम ने भी मुंहतोड़ जवाब दिया था. दोनों सिंगर्स के बीच सोशल मीडिया पर लंबा वाद-विवाद चला था. दरअसल, पाकिस्तानी बैंड ‘जल’ के मेंबर और सिंगर फरहान ने इंडियन म्यूजिक कंपोजर और सिंगर सलमी पर अपना गाने का म्यूजिक कॉपी करने का आरोप लगाया था.\nकॉपी करने के आरोप पर सलीम ने दिया करारा था जवाब\nमामाला 2019 का है, पाकिस्तानी सिंगर फरहान सईद ने आरोप लगाते हुए ट्वीट किया था ‘किसी ने मुझे सलीम मर्चेंट के गाने ‘हारया’ भेजा, जो पूरी तरह से मेरे गाने ‘रोईयां’ की कॉपी है. मुझे आश्चर्य होता है कि लोग किसी का काम चुराते हैं और अपने आप को कलाकार कहते हैं. करना ही है तो पूछ के करो और अगर पूछना नहीं है तो कम से कम अच्छा तो करो’. सलीम ने इस आरोप का जवाब देते हुए कहा था कि ‘फरहान मैंने अभी तुम्हारा गाना सुना, ये महज एक संयोग है कि ‘हारेया’ का कोरस तुम्हारे गाने जैसा है. ईमानदारी से कहूं तो मैंने इसे पहले कभी नहीं सुना. ऐसा कई बार होता है कि नोट्स एक दूसरे से नेचुरल तौर पर एक जैसे हो जाते हैं. सुलेमान और मेरा कॉपी नहीं करने का ट्रैक रिकॉर्ड है’.\nकॉपी नहीं करने का मेरा ट्रैक रिकॉर्ड- सलीम मर्चेंट\nफिर जवाब देते हुए फरहान ने आरोप लगाया कि ‘सलीम अगर आप ऐसा कहते हैं कि संयोग है तो दूसरा संयोग ये है कि हमारे गीतकार भी एक ही हैं, कोई बात नहीं, गुड लक’. ये पढ़ते ही सलीम का गुस्सा भड़क गया फिर पाकिस्तानी सिंगर को रिप्लाई दिया कि ‘आप खुद उससे बात क्यों नहीं करते, अगर मुझे कॉपी करना होता तो मैं ऐसा अपने करियर में पहले ही कर चुका होता. काश मैंने गाना बनाने से पहले आपका वाला सुन लिया होता तो अपनी कंपोजिशन में ऐसा बदलाव करता कि जिससे ये तुम्हारे वाले से अलग लगे, खैर उम्मीद है तुम समझ गए..’.\nमहाशिवरात्रि के पावन मौके पर सलीम मर्चेंट ने बेहद भक्ति भाव के साथ शिव पाठ किया. आप भी सुनिए-\n\n\n \n\n\n\n\n\n\n\nView this post on Instagram\n\n\n\n\n\n\n\n\n\n \nA post shared by Salim Merchant (@salimmerchant)\n\n\n\n\nये भी पढ़िए-सारा अली खान हैं शिवभक्त, महाशिवरात्रि पर फैंस को बधाई देते हुए कहा- ‘जय भोलेनाथ’\nदरअसल, ‘रोईयां’ और ‘हारया’ के गाने के गीतकार का नाम कुमार था, और सलीम के गाने पर जबरदस्त व्यूज आ रहे थे."
<https://hindi.news18.com/news/entertainment/bollywood-salim-merchant-was-once-in-controversy-with-pakistani-singer-know-the-story-pr-4041279.html>